CELEX: 31982R1186
Language: el
Date: 1982-05-18 00:00:00
Title: Κανονισμός (EOK) αριθ. 1186/82 τού Συμβουλίου τής 18ης Μαΐου 1982 περί τροποποιήσεως τού κανονισμού (EOK) αριθ. 1269/79 όσον αφορά τίς προϋποθέσεις διαθέσεως σέ μειωμένη τιμή τού βουτύρου πού προορίζεται γιά άμεση κατανάλωση κατά τή διάρκεια τής γαλακτοκομικής περιόδου 1982/83

Avis juridique important

|

31982R1186

Κανονισμός (EOK) αριθ. 1186/82 τού Συμβουλίου τής 18ης Μαΐου 1982 περί τροποποιήσεως τού κανονισμού (EOK) αριθ. 1269/79 όσον αφορά τίς προϋποθέσεις διαθέσεως σέ μειωμένη τιμή τού βουτύρου πού προορίζεται γιά άμεση κατανάλωση κατά τή διάρκεια τής γαλακτοκομικής περιόδου 1982/83  

Επίσημη Εφημερίδα αριθ. L 140 της 20/05/1982 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 1186/82 ΤΟΥ ΣΥΜΒΟΥΛΙΟΥ  της 18ης Μαΐου 1982  περί τροποποιήσεως του κανονισμού (ΕΟΚ) αριθ. 1269/79 όσον αφορά τις προϋποθέσεις διαθέσεως σε μειωμένη τιμή του βουτύρου που προορίζεται για άμεση κατανάλωση κατά τη διάρκεια της γαλακτοκομικής περιόδου 1982/83  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 12 παράγραφος 2,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επι- τροπής (4),  Εκτιμώντας:  ότι το καθεστώς που καθιερώθηκε από τον κανονισμό (ΕΟΚ) αριθ. 1269/79 του Συμβουλίου της 25ης Ιουνίου 1979 περί της διαθέσεως σε μειωμένη τιμή του βουτύρου που προορίζεται για άμεση κατανάλωση (5), όπως τροποποιήθηκε τελευταία από τον κανονισμό (ΕΟΚ) αριθ. 854/81 (6), εφαρμόζεται μόνο μέχρι το τέλος της γαλακτοκομικής περιόδου 1981/82 υπό τις προϋποθέσεις που προβλέπονται στο άρθρο 6 τρίτο εδάφιο του εν λόγω κανονισμού·  ότι, λαμβανομένης υπόψη της αγοράς βουτύρου, πρέπει να συνεχισθούν τα μέτρα που έχουν ως αποτέλεσμα τη μείωση της τιμής του βουτύρου για τον ιδιώτη τελικό καταναλωτή· ότι είναι, συνεπώς σκόπιμο, να επιτραπεί στα Κράτη μέλη να εφαρμόσουν μόνιμα ή προσωρινά τον τύπο Α που αναφέρεται στον κανονισμό (ΕΟΚ) αριθ. 1269/79 και κατά τη διάρκεια της γαλακτοκομικής περιόδου 1982/83 και να παραταθεί το ειδικό καθεστώς που εφαρμόζεται μέχρι σήμερα στο Ηνωμένο Βασίλειο· ότι, για να ληφθούν υπόψη η αύξηση της τιμής παρεμβάσεως του βουτύρου και οι περιορισμοί του προϋπολογισμού της Κοινότητος, κρίνεται σκόπιμο να προσαρμοσθεί το ανώτατο ποσό της κοινοτικής χρηματοδοτήσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 του κανονισμού (ΕΟΚ) αριθ. 1269/79, το δεύτερο και τρίτο εδάφιο αντικαθίστανται από το ακόλουθο κείμενο:  «Κατά τη διάρκεια της γαλακτοκομικής περιόδου περιόδου 1982/83:  α) επιτρέπεται στα Κράτη μέλη να προσφεύγουν στον τύπο Α που αναφέρεται στο άρθρο 2 παράγραφος 1, είτε μόνιμα είτε για περιόδους που καθορίζουν, το δε ανώτατο ποσό της κοινοτικής χρηματοδοτήσεως περιορίζεται εν τούτοις σε 45 ECU ανά 100 χιλιόγραμμα βουτύρου·  β) το Ηνωμένο Βασίλειο συνεχίζει να εφαρμόζει τον τύπο που αναφέρεται στο άρθρο 2 παράγραφος 2 περιορίζοντας το ύψος της γενικής ενισχύσεως σε 45 ECU ανά 100 χιλιόγραμμα βουτύρου.»  Άρθρο 2  Ο παρών κανονισμός αρχίζει να ισχύει στις 20 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 148 της 28. 6. 1968, σ. 13.  (2) Βλέπε σελίδα 1 της παρούσας Επίσημης Εφημερίδας.  (3) ΕΕ αριθ. C 104 της 26. 4. 1982, σ. 25.  (4) ΕΕ αριθ. C 114 της 6. 5. 1982, σ. 1.  (5) ΕΕ αριθ. L 161 της 29. 6. 1979, σ. 8.  (6) ΕΕ αριθ. L 90 της 4. 4. 1981, σ. 14.